text: Derfor stemte så mange på DF
  22 juni 2015 kl. 19.17
  TV2 flytter studiet til Kværs. Og landsaviserne gør sig lystige over, at valgresultatet viste stor fremgang for Dansk Folkeparti. Og der gisnes om, hvad der ligger bag.
  - Syd- og Sønderjylland har afleveret så meget til storbyerne, siger TV SYDs politiske kommentator, Poul-Erik Thomsen. Seminaret i Tønder. Kaserne i Tønder. Kasernen i Sønderborg. Mange arbejdspladser og uddannelsessteder har man afleveret til de store byer. Derfor er der sket en polarisering i forhold til land og by.
  Meningerne er mange. En museumsinspektør fra Sønderjylland har offentliggjort syv grunde til DFs succes.
  Artiklen er blevet delt masser af gange på Facebook - og han har afslået at medvirke i TV SYD efter den megen omtale.
  I det "fine København" er sønderjyderne også blevet stemplet som racister. Det er helt forkert, mener Poul-Erik Thomsen.
  - Man kan lægge mærke til, at der er oprettet flere flygtningecentre og asylcentre i landsdelen. Der har aldrig været så god en stemning og så godt et forhold mellem parterne som her i Sønderjylland. Jeg synes at klæbe denne lukkethed på sønderjyderne, og at de skulle være racistiske, det er ikke godt. Der er vigtigere emner på dagsordenen end flygtninge og indvandrere.
  